text: Transportforening: Hærvejsmotorvej? Ja tak
  23 marts 2011 kl. 11.37
  Brancheforeningen International Transport Danmark (ITD) siger ja tak til Hærvejsmotorvej.
  - Lastbiltrafikken er hårdt belastet af trængslen på motorvejsnettet i Trekantområdet, siger ITD?s formand Mogens Therkelsen.
  - Der er to muligheder: Enten skal E45 udbygges, eller også skal der bygges en helt ny motorvej. ITD går klart ind for at bygge en ny motorvej, og det er oplagt at vælge en linjeføring inde midt i Jylland for at forbedre infrastrukturen i Midt- og Vestjylland, siger han.
  Hærvejsmotorvejen er foreslået fra Kolding i syd til Støvring i nord.
  - ITD støtter sig til internationale erfaringer om fordelene ved at bygge en ny motorvej, istedet for at udvide E45. For det første kan man undgå de massive forsinkelser, som altid vil opstå ved udbygning af veje ? vi ser det tydeligt ved Vejle. For det andet får man en styrket erhvervsudvikling i de områder, den nye vej betjener, siger ITD?s formand Mogens Therkelsen.
  